“હાલ તો કોંગ્રેસમાંથી જ રાજીનામુ આપ્યુ છે. કોંગ્રેસના આંતરિક રાજકારણ વચ્ચે રહીને લોકસેવા થઇ શકે તેમ ન હતી. જાહેર જીવનમાં રહીશ એ નક્કી છે. ભાજપમાં જોડાવુ કે અન્ય કોઇ પક્ષમાં એ હજુ નક્કી નથી. મારા સમાજના આગેવાન જેમ કહે તેમ આગળનો નિર્ણય લઇશ.”નીતિન રામાણી. રાજકોટ મનપાના કોંગી નગરસેવક અને છેલ્લાં ઘણા સમયથી પક્ષ સામે ‘છૂપો બળવો' કરનાર નીતિન રામાણીએ અંતે કોંગ્રેસમાંથી રાજીનામુ આપી દીધુ છે. જો કે ભાજપમાં જોડાવુ કે નહીં તે નિર્ણય હજુ લીધો નથી. જો કે ભાજપમાં જોડાવુ હોય તો બિનશરતી, કોઇપણ હોદો નહીં તેવી સ્પષ્ટતા ખુદ શહેર ભાજપ પ્રમુખ કમલેશ મીરાણીએ કરતા નીતિન રામાણી માટે ભાજપમાં ‘અડખામણા' થઇને જવુ પડે તેવી સ્થિતિ ઉભી થઇ છે. જયારે બે દિવસમાં કોર્પોરેટર પદેથી પણ રાજીનામુ આપે તેવી શકયતા છે.